rejauldu/bengali-wikipedia huggingface dataset:
মাহবুব মোর্শেদ (জন্ম: ২৯ জানুয়ারি ১৯৭৭), বাংলাদেশের একজন সাংবাদিক ও কথাসাহিত্যক। তিনি বাংলাদেশ সংবাদ সংস্থার ব্যবস্থাপনা পরিচালক ও প্রধান সম্পাদক। ২০২৪ সালের ১৭ আগস্ট তিনি এ পদে যুক্ত হয়েছেন।  তিনি আবুল কালাম আজাদের স্থলাভিষিক্ত হয়েছেন।    পরিচিতি  ১৯৭৭ সালের ২৯ জানুয়ারি বাংলাদেশের রংপুর জেলায় জন্মগ্রহণ করেন মাহবুব মোর্শেদ। তার বাবার নাম মো. শওকত আলী এবং মায়ের নাম মোরশেদা বেগম। তিনি একাধারে সাংবাদিকতার পাশাপাশি গল্পকার, ঔপন্যাসিক হিসেবেও পরিচিত। তিনি জাহাঙ্গীরনগর বিশ্ববিদ্যালয়ে থেকে স্নাতকোত্তর সম্পন্ন করেছেন। ২০০৩ সাল থেকে সাংবাদিকতা ক্যারিয়ারে তিনি কাজ করেছেন আজকের কাগজ, দৈনিক যায় যায় দিন, দৈনিক প্রথম আলো, দৈনিক সমকাল, দৈনিক কালের কণ্ঠ পত্রিকায়। বাসসের যোগ দেয়ার আগে তিনি দৈনিক দেশ রূপান্তর পত্রিকার উপসম্পাদক হিসেবে কর্মরত ছিলেন।  তিনি বাংলা ব্লগে সক্রিয় ভাবে শুরু থেকেই যুক্ত ছিলেন।   প্রকাশিত বই    ব্যক্তিগত বসন্তদিন, ২০০৬  অর্ধেক জাগ্রত রেখে, জাগৃতি প্রকাশনী  ফেস বাই ফেস, ভাষাচিত্র প্রকাশনী, ২০১০  সন্দেহ, বৈভব প্রকাশনী  গুরু ও চন্ডাল, ঐতিহ্য প্রকাশনী, ২০১৩  দেহ, ঐতিহ্য প্রকাশনী, ২০১১  তোমারে চিনি না আমি, আদর্শ প্রকাশনী, ২০১৮  আরব বসন্ত, বৈভব প্রকাশনী, ২০২০  ব্যক্তিগত বসন্তদিন, আদর্শ প্রকাশনী, ২০২০  অপ্রকাশিত জীবনানন্দ, আদর্শ প্রকাশনী, ২০২২  মিনোল্টা ম্যাক্সাম ৭০০০, আদর্শ প্রকাশনী, ২০২৩  বুনো ওল, বাতিঘর প্রকাশনী, ২০২৩    তথ্যসূত্র    বহি:সংযোগ    বিষয়শ্রেণী:জীবিত ব্যক্তি বিষয়শ্রেণী:রংপুর জেলার ব্যক্তি বিষয়শ্রেণী:১৯৭৭-এ জন্ম বিষয়শ্রেণী:বাংলা ভাষার লেখক বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী সম্পাদক
কালুতারাগে এরিক এমিলা উপশান্ত (; জন্ম: ১০ জুন, ১৯৭২) কুরুনেগালায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি।  ঘরোয়া প্রথম-শ্রেণীর ইংরেজ কাউন্টি ক্রিকেটে চেশায়ার, কোল্টস ক্রিকেট ক্লাব, কুরুনেগালা যুব ক্রিকেট ক্লাবের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন এরিক উপশান্ত।   খেলোয়াড়ী জীবন  কুরুনেগালার মালিয়াদেবা কলেজে উচ্চশিক্ষা গ্রহণ করেন এরিক উপশান্ত। বেশ কয়েক বছর ধরে শ্রীলঙ্কা দলের পক্ষে খেলার সুযোগের অপেক্ষায় ছিলেন তিনি। অবশেষে ১৯৯৫-৯৬ মৌসুমে পাকিস্তান সফরে একদিনের আন্তর্জাতিকে অভিষেক হয় তার। এরপর অস্ট্রেলিয়া সফরের জন্য দল ঘোষণা করা হলেও পাকিস্তান সফরে তেমন উল্লেখযোগ্য ভূমিকা রাখতে না পারায় পুনরায় দলের বাইরে অবস্থান করতে থাকেন।  তিন বছর পর ১৯৯৯ সালের এশিয়ান টেস্ট চ্যাম্পিয়নশীপে ভারতের বিপক্ষে অভিষিক্ত হন তিনি। সিংহলীজ স্পোর্টস ক্লাবে ঐ টেস্টই তার একমাত্র টেস্টে পরিণত হয়। প্রথম ইনিংসে অন্যান্য সিমারের ন্যায় তিনিও তেমন সফলতা পাননি। তবে দ্বিতীয় ইনিংসে দর্শনীয় বোলিংশৈলী প্রদর্শন করে ২/৪১ বোলিং পরিসংখ্যান দাঁড় করান।  ফেব্রুয়ারি, ২০০১ সালে নিউজিল্যান্ড সফরে যাবার মাধ্যমে সংক্ষিপ্তকালের জন্য আন্তর্জাতিক ক্রীড়াঙ্গনে আবির্ভূত হন। আঘাতে জর্জরিত দিলহারা ফার্নান্দোর শূন্যস্থান পূরণে ইংল্যান্ড সফরে যান।  এরপর পেপসি কাপে অংশগ্রহণ করেন। বেশ সাফল্য লাভের প্রেক্ষিতে ইংল্যান্ডে অনুষ্ঠিত ক্রিকেট বিশ্বকাপ খেলার জন্য মনোনীত হয়েছিলেন। ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে অর্জুনা রানাতুঙ্গার নেতৃত্বাধীন দলের সদস্য মনোনীত হন। ঐ প্রতিযোগিতায় গ্রুপ পর্ব থেকেই বিদায় নিতে হয় তার দলকে।   খেলার ধরন  দীর্ঘ দূরত্ব নিয়ে ফাস্ট মিডিয়াম বোলিং করতেন ও উইকেট শিকারে তৃষ্ণার্ত ছিলেন। ঝাঁকড়া চুলের অধিকারী এরিক উপশান্ত বেশ কয়েকবার জাতীয় দলে খেলেছেন। কিন্তু খেলায় ধারাবাহিকতা না থাকায় দলের বাইরে থাকতে হয়েছে তাকে।  সচরাচর সিম বোলারদের উপযোগী পিচে তিনি তার ক্রীড়াশৈলী প্রদর্শনে ব্যর্থ হন। বলকে নিয়ন্ত্রণে রাখতে না পারা, ধারাবাহিকতাবিহীন নিশানার ফলে পুনরায় দলের বাইরে চলে যান। এরপর ঘরোয়া ক্রিকেটে কোল্টস ক্রিকেট ক্লাবে ফিরে যান।  গ্রহণযোগ্য মাত্রায় সঠিক নিশানা ও উচ্চতা নিয়ে বোলিং করতেন তিনি। এছাড়াও সিম বোলারদের বিপক্ষে নিজেকে মেলে ধরার চেষ্টা চালাতেন। ২০০৪ সালে টুয়েন্টি২০ ক্রিকেটে অংশ নেয়ার পর পরের মৌসুমে লিস্ট এ ক্রিকেটে অংশ নেন।  ২০০০ সালের পর থেকে বিক্ষিপ্তভাবে শ্রীলঙ্কার পক্ষে খেলতে থাকেন। এ সময় তিনি দিলহারা ফার্নান্দো’র বিকল্প হিসেবে চিহ্নিত হয়েছেন।   তথ্যসূত্র    আরও দেখুন   রমেশ কালুবিতরাণা  প্রমোদ্যা বিক্রমাসিংহে  শ্রীলঙ্কান টেস্ট ক্রিকেটারদের তালিকা  ক্রিকেট বিশ্বকাপের পাঁচ-উইকেট প্রাপ্তির তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:ওয়েয়াম্বার ক্রিকেটার বিষয়শ্রেণী:কোল্টস ক্রিকেট ক্লাবের ক্রিকেটার বিষয়শ্রেণী:কুরুনেগালা যুব ক্রিকেট ক্লাবের ক্রিকেটার বিষয়শ্রেণী:চেশায়ারের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কান ক্রিকেট কোচ
মোহাম্মদ গুলরেজ একজন আন্তর্জাতিক সম্পর্ক এবং বিশ্ব শাসন বিশেষজ্ঞ। তিনি ২২ জুন ২০২২ থেকে ২২ এপ্রিল ২০২৪ পর্যন্ত আলীগড় মুসলিম বিশ্ববিদ্যালয়ের প্রো-ভাইস চ্যান্সেলর হিসেবে দায়িত্ব পালন করেছেন। এর আগে, ২ এপ্রিল ২০২৩ তারিখে, অধ্যাপক গুলরেজ আলিগড় মুসলিম বিশ্ববিদ্যালয়ের ভারপ্রাপ্ত উপাচার্য হিসেবে দায়িত্ব গ্রহণ করেন এবং ২২ এপ্রিল ২০২৪ পর্যন্ত সেখানে দায়িত্ব পালন করেন। তিনি আলিগড় মুসলিম বিশ্ববিদ্যালয়ের আন্তর্জাতিক স্টাডিজ অনুষদের ডিন, দক্ষিণ আফ্রিকান ও ব্রাজিলিয়ান স্টাডিজ সেন্টারের পরিচালক এবং সংঘাত সমাধান ও শান্তি অধ্যয়ন কর্মসূচির সমন্বয়কারী হিসেবেও দায়িত্ব পালন করেছেন। অধ্যাপক গুলরেজ জুলাই ২০১৭ থেকে ডিসেম্বর ২০১৭ পর্যন্ত শ্রীলঙ্কার কলম্বো বিশ্ববিদ্যালয়ের ইন্ডিয়ান চেয়ার হিসেবে ৬ মাসের জন্য ভারত সরকারের বিদেশ মন্ত্রকের ইন্ডিয়ান কাউন্সিল ফর কালচারাল রিলেশনস থেকে ডেপুটেশনে ছিলেন। ১৯৯৯ সালের জানুয়ারী থেকে ২০০৪ সালের জানুয়ারী পর্যন্ত, তিনি মধ্য আফ্রিকার রুয়ান্ডা জাতীয় বিশ্ববিদ্যালয়ের রাজনৈতিক ও প্রশাসনিক বিজ্ঞান বিভাগের ভিজিটিং ফ্যাকাল্টি হিসেবে কাজ করেন। অধ্যাপক গুলরেজ সরকারের দারিদ্র্য হ্রাস কৌশলপত্র (PRSP) প্রকল্পের সুশাসন (উপাদান) পরামর্শদাতা/গবেষক ছিলেন। রুয়ান্ডার (২০০২)।অধ্যাপক গুলরেজ থাইল্যান্ডের ব্যাংককে অবস্থিত চুলালংকর্ন বিশ্ববিদ্যালয়ের এশিয়ান রিভিউ ইনস্টিটিউট অফ এশিয়ান স্টাডিজের আন্তর্জাতিক উপদেষ্টা বোর্ডেও রয়েছেন। তিনি উরুগুয়ের মন্টেভিডিওতে অবস্থিত এশিয়া প্যাসিফিক অবজারভেটরির একাডেমিক ফোরামের সদস্যও।তিনি কলম্বাস, ওহাইওর ওহিও স্টেট ইউনিভার্সিটির মার্শন সেন্টারের ফরেন পলিসি অ্যানালাইসিস প্রোগ্রাম এবং নিউ ইয়র্ক, মার্কিন যুক্তরাষ্ট্রের মুসলিম পলিটিক্স প্রজেক্টের কাউন্সিল অন ফরেন রিলেশনস প্রোগ্রামের সাথেও যুক্ত ছিলেন।  অধ্যাপক গুলরেজ বর্তমানে শান্তি প্রক্রিয়ার দ্বি-পাক্ষিক এবং বহু-পাক্ষিক উভয় দিকের উপর দৃষ্টি নিবদ্ধ করে আত্মবিশ্বাস তৈরির ব্যবস্থা নিয়ে কাজ করছেন।অধ্যাপক গুলরেজ মার্কিন যুক্তরাষ্ট্র, ইরান, পাকিস্তান, লিবিয়া, দক্ষিণ আফ্রিকা, থাইল্যান্ড, যুক্তরাজ্য, ঘানা, সেনেগাল, সৌদি আরব, শ্রীলঙ্কা, কিরগিজস্তান এবং কুয়েতে সেমিনার এবং কর্মশালায় অংশগ্রহণ করেছেন।  ২০২২ সালের জন্য এডু র‍্যাঙ্ক কর্তৃক 'আলিগড় মুসলিম বিশ্ববিদ্যালয়ের ১০০ জন উল্লেখযোগ্য প্রাক্তন ছাত্রের' তালিকায় অধ্যাপক মোহাম্মদ গুলরেজকেও নির্বাচিত করা হয়েছে।
thumb|দাপ্তরিক প্রতিকৃতি, ২০২০ ₹ কাইল (জন্ম ৯ সেপ্টেম্ব%র ১৯৭০) একজন ব্রিটিশ লেবার পার্টির রাজনীতিবিদ যিনি ২০১৫ সাল থেকে হোভের সংসদ সদস্য (এমপি) ছিলেন। তিনি ২০২৩ সাল থেকে বিজ্ঞান, উদ্ভাবন এবং প্রযুক্তি বিষয়ক রাষ্ট্রীয় ছায়া সচিব হিসেবে দায়িত্ব পালন করেছেন।   সংসদীয় কর্মজীবন  ২০১৫ সালের সাধারণ নির্বাচনে, কাইল ৪২.৩% ভোট এবং ১,২৩৬ সংখ্যাগরিষ্ঠতার সাথে হোভের এমপি হিসাবে সংসদে নির্বাচিত হন।  ২০১৫ সালের শ্রম নেতৃত্ব নির্বাচনে কাইল লিজ কেন্ডালকে সমর্থন করেছিলেন, এবং ২০১৬ সালের লেবার নেতৃত্ব নির্বাচনে জেরেমি করবিনকে প্রতিস্থাপন করার ব্যর্থ প্রচেষ্টায় ওয়েন স্মিথকে সমর্থন করেছিলেন।  তিনি ২০১৬ সালের ব্রেক্সিট গণভোটের সময় থাকার জন্য প্রচার করেছিলেন।  মে ২০১৮-এ কাইল ভোট দেওয়ার বয়স ১৬-এ নামিয়ে আনার আহ্বান জানিয়েছিলেন এবং নিজের বিলটি সামনে রেখেছিলেন।  ২০১৯ সালের সাধারণ নির্বাচনে লেবারদের পরাজয়ের পরে, কাইল লেবার নেতা জেরেমি করবিনকে পদত্যাগ করার আহ্বান জানিয়েছিলেন, এই বলে যে ক্ষতি ব্রেক্সিটের বিষয়ে লেবার অবস্থানের সাথে সম্পর্কিত নয় বরং কর্বিনের অযোগ্য নেতৃত্বের সাথে সম্পর্কিত।Bullmore, Harry (14 December 2019).  কাইল ২০২০ সালের লেবার পার্টির নেতৃত্ব নির্বাচনে জেস ফিলিপসকে সমর্থন করেছিলেন।  ২০২০ সালের সেপ্টেম্বরে, কাইলকে লেবার ফ্রেন্ডস অফ ইসরায়েলের ভাইস-চেয়ার নিযুক্ত করা হয়েছিল।  ২০২২ সালের সেপ্টেম্বরে, তিনি শ্রমের ব্রেক্সিট গ্রহণের পক্ষে এবং ইউরোপীয় ইউনিয়নের বাইরে "একটি উন্নত ব্রিটেনের জন্য ইতিবাচক দৃষ্টিভঙ্গি" উপস্থাপনের পক্ষে কথা বলেছিলেন।   ভিকটিম ও যুব বিচারবিষয়ক ছায়ামন্ত্রী  ২০২০ সালের এপ্রিলে, তিনি ভিকটিম এবং যুব বিচারের ছায়ামন্ত্রী হন। তিনি 'ভাড়ার জন্য যৌনতা' ইস্যুতে প্রচারণা চালিয়েছেন এবং ভাড়াটেদের যৌন শোষণে জড়িত বাড়িওয়ালাদের জন্য আইন পরিবর্তনের দাবি জানিয়েছেন।   বিদ্যালয় বিষয়ক ছায়ামন্ত্রী  ২০২১ সালের মে মাসে একটি ছোটখাটো শ্রম রদবদল করে, কাইলকে স্কুলের ছায়া মন্ত্রী হিসাবে ওয়েস স্ট্রিটিংয়ের উত্তরসূরি হিসাবে উন্নীত করা হয়েছিল।   উত্তর আয়ারল্যান্ড বিষয়ক ছায়া সচিব  ২০২১ সালের নভেম্বরে ব্রিটিশ শ্যাডো ক্যাবিনেটের রদবদলে তিনি ছায়া উত্তর আয়ারল্যান্ড সেক্রেটারি নিযুক্ত হন।   ব্যক্তিগত জীবন  ২০১৬ থেকে ২০১৭ পর্যন্ত কাইল ব্রাইটন অ্যালড্রিজ কমিউনিটি একাডেমির গভর্নরদের চেয়ার ছিলেন।  তিনি প্রকাশ্য সমকামী। ২০১২ সালে টিসারের মৃত্যুর আগ পর্যন্ত তিনি ভ্লাস্টিমিল টিসারের সাথে আট বছর ধরে সম্পর্কে ছিলেন।   তথ্যসূত্র   বহিঃসংযোগ  বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:ইংরেজ গে রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:সাসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:ব্রিটিশ রাষ্ট্র সচিব বিষয়শ্রেণী:যুক্তরাজ্যের প্রিভি কাউন্সিলের সদস্য
বুরারি () ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বুরারি শহরের জনসংখ্যা হল ৬৯,১৮২ জন। এর মধ্যে পুরুষ ৫৫%, এবং নারী ৪৫%।  এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে বুরারি এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
__NOTOC__ 70px| 70px শারদীয় এডিটাথন ২০২৩ বাংলা উইকিপিডিয়াতে হিন্দুধর্ম বিষয়ক নিবন্ধের সংখ্যা বৃদ্ধি এবং মানোন্নয়ন বিষয়ক একটি আয়োজন। আয়োজক: উইকিপ্রকল্প হিন্দুধর্ম  বাংলা উইকিপিডিয়াতে সনাতন বা হিন্দুধর্ম বিষয়ক নিবন্ধসমূহের মানোন্নয়ন করার উদ্দেশ্যে শারদীয় দূর্গাপূজাকে সামনে রেখে শরৎকালীন অনলাইন এডিটাথনের আয়োজন করা হয়েছে। এটির প্রধান উদ্দেশ্য হচ্ছে হিন্দুধর্ম সম্পর্কিত গুরুত্বপূর্ণ নিবন্ধসমূহ তৈরি ও মানোন্নয়ন এবং একই সাথে ইংরেজি নিবন্ধ থেকে অনুবাদ ও অনুবাদে যান্ত্রিকতা দূর করার মাধ্যমে উইকিপিডিয়াকে সমৃদ্ধ করা।  নতুনরা কীভাবে নিবন্ধ তৈরি করবেন তা জানার জন্য এই টিউটোরিয়ালটি দেখতে পারেন। যেকোনো প্রয়োজনে আলাপ পাতায় অথবা প্রকল্পের টেলিগ্রাম গ্রুপে বার্তা দিন।  সময়  এই এডিটাথন ১লা অক্টোবর বাংলাদেশ ও ভারতের স্থানীয় সময় রাত ১২টা হতে শুরু হয়ে ৩১শে অক্টোবর রাত ১১.৫৯ মিনিটে শেষ হবে।   নিয়মাবলী    এডিটাথনে অংশ নিতে অবশ্যই প্রবেশকৃত (লগ-ইন থাকা) অ্যাকাউন্ট থেকে সম্পাদনা করতে হবে, আইপি ব্যবহার করে সম্পাদিত নিবন্ধ গ্রহণযোগ্য নয়।   প্রথমে অংশগ্রহণকারী পাতায় নিজের নাম যুক্ত করুন। এরপর প্রস্তাবিত নিবন্ধ তালিকা হতে যেকোনো আকারের নিবন্ধ তৈরি বা মানোন্নায়ন শুরু করুন।   নিবন্ধ তালিকা থেকে নিবন্ধে উল্লেখযোগ্য পরিমাণ সম্পাদনা করতে হবে। লক্ষ্য রাখুন নিবন্ধ সম্পাদনায় নিবন্ধ সম্পাদনায় বিশ্বকোষীয় মান যেন বজায় থাকে। অসংলগ্ন সম্পাদনা গৃহীত হবে না।   নতুন নিবন্ধ তৈরি করার সময় {{কাজ চলছে/শারদীয় এডিটাথন}} ট্যাগটি যোগ করে নিবন্ধটি প্রকাশ করা যাবে এবং এরপরই বাকি অনুচ্ছেদগুলো সম্পাদনা করা যাবে। যে নিবন্ধে হাত দিয়েছেন, তা সম্পূর্ণ করুন।   যা লিখবেন তা যেন বোধগম্য হয়। যান্ত্রিক ও অগ্রহণযোগ্য অনুবাদ করবেন না।   একই সাথে তিনটির অধিক নিবন্ধ তৈরি বা সম্প্রসারণের জন্য সংরক্ষণ করে রাখবেন না। একসাথে তিনটি নিবন্ধ হাতে থাকলে একটি জমা দিয়ে এরপর চতুর্থ নিবন্ধটি হাতে নেওয়া যাবে। সম্প্রসারণের জন্য সংরক্ষিত নিবন্ধে তিন দিন পর্যন্ত উল্লেখযোগ্য কোনো সম্পাদনা না করলে তা অন্য ব্যবহারকারীদের জন্য উন্মুক্ত হয়ে যাবে।   তালিকার বাইরের হিন্দুধর্ম সম্পর্কিত কোনও নিবন্ধ অনুবাদ করতে চাইলে এডিটাথনের আলাপ পাতায় বার্তা দিন। উল্লেখ্য, সম্পাদিত নিবন্ধটি অন্তত ২৫০ শব্দের হতে হবে।   কী করবেন না    অসম্পূর্ণ বা ছোট নিবন্ধ তৈরী করবেন না। সম্পূর্ণ অনুবাদ করুন। নতুন নিবন্ধ তৈরির ক্ষেত্রে কমপক্ষে তিন/চার প্যারা যুক্ত করবেন।  তথ্যসূত্রবিহীন নিবন্ধ তৈরী করবেন না। ইংরেজি উইকিপিডিয়ার তথ্যসূত্রগুলোই নিবন্ধ তৈরির সময় যুক্ত করে দিতে পারেন।  কোনক্রমেই অন্য ওয়েবসাইটের লেখা সরাসরি কপি করে যুক্ত করা যাবে না।  সম্পাদনা দ্বন্দ্বে জড়িয়ে পড়বেন না।  অসংলগ্ন যান্ত্রিক অনুবাদ বর্জন করবেন।   পুরস্কার   অংশগ্রহণকারীর কমপক্ষে একটি নিবন্ধ গৃহীত হলে ডিজিটাল সনদপত্র প্রদান করা হবে এবং সম্পাদন করা সকল নিবন্ধে যোগকৃত প্রতি ১০০ শব্দের জন্য ১ পয়েন্ট প্রদান করে এডিটাথনের ফলাফল পাতার পয়েন্ট টেবিলে র‍্যাঙ্কিং প্রকাশ করা হবে। ইউজারবক্স  আপনি যদি আপনার ব্যবহারকারী পৃষ্ঠায় {{ব্যবহারকারী/শারদীয় এডিটাথন অবদানকারী}} রাখেন, তাহলে এই টেমপ্লেটটি উপরে দেখানো ইউজারবক্সটি প্রদর্শন করবে এবং :বিষয়শ্রেণী:শারদীয় এডিটাথন অংশগ্রহণকারী - এ আপনার ব্যবহারকারী পৃষ্ঠা যুক্ত করবে।  আয়োজক  উইকিপ্রকল্প হিন্দুধর্ম  পর্যালোচকবৃন্দ — Robin Saha. (আলাপ🎙/ ই-মেইল 15px)— Nettime Sujata (আলাপ) — 𝓑𝓐𝓓𝓗𝓞𝓝 (আলাপ)
কেনি স্টাইলস (জন্ম: ২৭ মে ১৯৮১) থাই বংশোদ্ভূত একজন ব্রিটিশ প্রাক্তন পর্নোগ্রাফিক অভিনেতা।   জীবনের প্রথমার্ধ  স্টাইলস একক মায়ের কাছে জন্মগ্রহণ করেছিলেন যিনি থাইল্যান্ডে একজন যৌনকর্মী ছিলেন।  যখন তিনি একজন ব্রিটিশ নাগরিককে বিয়ে করেন তখন তারা যুক্তরাজ্যে চলে আসেন। বিয়ে শেষ হলে, তিনি থাইল্যান্ডে ফিরে যান, স্টাইলসকে একটি এতিমখানায় রেখে যান, যেখানে তিনি ১৬ বছর বয়স পর্যন্ত বসবাস করেন।  হাফওয়ে হাউসে বেশ কয়েক বছর থাকার পর, তিনি বক্সিং শুরু করেন এবং ব্রিটিশ সেনাবাহিনীতে যোগদান করেন এবং উত্তর আয়ারল্যান্ডে চাকরি করেন, বসনিয়া, কসোভোতে দুইবার, এবং ইরাকে দুইবার মিলিয়ে তার সাত বছরের সক্রিয় দায়িত্ব পালন করেন।  সেনাবাহিনী ছাড়ার পর, তিনি পর্নোগ্রাফি শিল্পে প্রবেশ করেন, "সুপারম্যান স্ট্যামিনা" নামে একটি কোম্পানি শুরু করেন।    কর্মজীবন  স্টাইলস আগস্ট ২০০৬ থেকে পর্নোগ্রাফিক চলচ্চিত্রে সক্রিয় ছিলেন এবং ২০১৫ সালে অবসর নেন।  তিনি প্রথমে পূর্ব ইউরোপে স্থির হবার কাজ খুঁজে পান, প্রাগ এবং বুদাপেস্ট উভয় শহরেই বসবাসের জন্য স্থানান্তরিত হন। জানুয়ারী ২০১০ সালে, স্টাইলস লস এঞ্জেলেসে চলে আসেন।  মার্কিন পর্নোগ্রাফিতে তাকে প্রথম বিষমকামী এশীয় পুরুষ পর্ন তারকা হিসেবে গণ্য করে  কেউ কেউ। জুলাই ২০১৫ সালে, স্টাইলস তার ব্লগ, কেনিকামজ-এ পর্ণ ইন্ডাস্ট্রি থেকে তার অবসর ঘোষণা করেন।    পুরস্কার    আরো দেখুন   ব্রিটিশ পর্নোগ্রাফিক অভিনয়শিল্পীদের তালিকা    তথ্যসূত্র    আরও পড়া      বহিঃসংযোগ             বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:থাই পর্নোগ্রাফিক চলচ্চিত্র অভিনেতা বিষয়শ্রেণী:ব্রিটিশ পর্নোগ্রাফিক চলচ্চিত্র অভিনেতা
রকিং এট দ্য হপস () মার্কিন রক এ্যান্ড রোল শিল্পী চাক বেরি কর্তৃক প্রকাশিত চতুর্থ স্টুডিও অ্যালবাম। এটি তেস রেকর্ডস থেকে মুক্তি পায় ১৯৬০ সালের জুলাই মাসে। "ডাউন দ্য রোড এ পিস", "কনফেসিং দ্য ব্লুজ", "বেটি জিন" এবং "ড্রিফটিং ব্লুজ", এই চারটি গান ছাড়া বাকি সব গানই ৪৫-আরপিএম একক হিসেবে মুক্তি পেয়েছিল।  গানের তালিকা  প্রথম অংশ  "জনি বি. গুড" – ২:০২  "ওয়ারিড লাইফ ব্লুজ" (মেজর মেরিওয়েদার) – ২:০৭  "ডাউন দ্য রোড এ পিস" (ডন রায়েল) – ২:১০  "কনফেসিং দ্য ব্লুজ" (জে ম্যাকশ্যান, ওয়াল্টার ব্রাউন) – ২:০৬  "টু পুপড টু পপ" (বিলি ডেভিস) – ২:৩১  "ম্যাড ল্যাড" – ২:০৬  দ্বিতীয় অংশ  "আই গট টু ফাইন্ড মাই বেবি" – ২:১২  "বেটি জিন" – ২:২৫  "চাইল্ডহুড সুইটহার্ট" – ২:৪০  "ব্রোকেন এরো " – ২:১৯  "ড্রিফটিং ব্লুজ" (এডি উইলিয়ামস, জনি মুর, চার্লস ব্রাউন) – ২:১৬  "লেট ইট রক" – ১:৪২  কর্মীবৃন্দ  চাক বেরি – কন্ঠ, গিটার  ম্যাট মার্ফি – ইলেকট্রিক গিটার  জনি জনসন – পিয়ানো  উইলি ডিক্সন –  বেজ গিটার  ফ্রেড বিলো, এবি হার্ডি – ড্রামস  দ্য ইকুয়েডর্স – সহ-কন্ঠ  এল. সি. ডেভিস – স্যাক্সোফোন  তথ্যসূত্র  বহিঃসংযোগ
ঘটনার তালিকা  জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর   জন্ম   জানুয়ারি  ফেব্রুয়ারি  মার্চ  এপ্রিল  মে  জুন  জুন ১৪- আহমদ রেজা খান বেরলভি, ইসলাম ধর্মতত্ত্ববিদ  জুন ২১ - ফ্রিড্‌রিশ ক্লুগে, জার্মান ভাষাবিজ্ঞানী।   জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর  মৃত্যু   জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর  বিষয়শ্রেণী:১৮৫৬
এদিসিওঁ গায়িমার () ফ্রান্সের একটি শীর্ষস্থানীয় প্রকাশনা প্রতিষ্ঠান। ১৯১১ সালে প্রকাশক গাস্তোঁ গায়িমার, সাহিত্যিক অঁদ্রে জিদ ও জঁ শ্লুমবের্জে এটি প্রতিষ্ঠা করেন। বর্তমানে (২০২০ সালে) পারিবারিক এই প্রতিষ্ঠানটি পরিচালনায় আছেন গাস্তোঁ-র পৌত্র অঁতোয়ান গায়িমার।  আলবেয়ার কাম্যু, অঁতোয়ান সাঁতেগজ্যুপেরি এবং জেকে রাওলিং (ফরাসি অনুবাদ) এই প্রকাশনীর তিন সর্বাধিক বিক্রীত লেখক। এছাড়া সালমাম রুশদি, রোয়াল্ড ডাল, জর্জ অরওয়েল, পাবলো নেরুদা, জ্যাক কেরুয়াক, জন স্টাইনবেক, মার্সেল প্রুস্তসহ আরও অনেক গুরুত্বপূর্ণ ফরাসিভাষী ও অন্যান্য ভাষাভাষী লেখকদের বইয়ের ফরাসি সংস্করণ গায়িমার প্রকাশ করে থাকে। গায়িমার এ পর্যন্ত ৩৮ জন নোবেল পুরস্কার বিজয়ী সাহিত্যিক এবং ৩৬ জন প্রি গোঁকুর (ফ্রান্সের সবচেয়ে মর্যাদাবাহী সাহিত্য পুরস্কার) বিজয়ী সাহিত্যিকের গ্রন্থ প্রকাশ করেছে। ২০১০ সালে প্রকাশনীটি ২৩ কোটি ইউরো সমমূল্যের বই বিক্রয় করে। এখানে প্রায় ১০০০ কর্মী চাকুরি করেন।  বিষয়শ্রেণী:ফ্রান্সের গ্রন্থ প্রকাশনা প্রতিষ্ঠান বিষয়শ্রেণী:ফরাসি মার্কা
গুয়াদেলুপে ইসলাম একটি সংখ্যালঘু ও ক্রমবর্ধমান ধর্ম। পিউ রিসার্চ সেন্টারের তথ্য অনুযায়ী, ২০০৯ সালে গুয়াদলুপে প্রায় ২০০০ জন মুসলিম বাস করতেন, যা দেশের মোট জনসংখ্যার ০.৪%। ২০১৯ সালের হিসাব অনুযায়ী, গুয়াদলুপের মোট জনসংখ্যা ছিল ৪৪৬,০০০ জন। গুয়াদেলুপের মুসলিম অ্যাসোসিয়েশনের প্রধান জানিয়েছেন যে, এই অঞ্চলে কমপক্ষে ২,৫০০-৩,০০০ মুসলিম বাস করেন  এবং মুসলিমদের সংখ্যা ক্রমশ বাড়ছে। Ramadan : Le mois sacré de l'islam a débuté. Guadeloupe la 1ère  গুয়াদলুপ উত্তর আমেরিকার ক্যারিবীয় সাগরে  অবস্থিত একটি ফরাসি প্রদেশ (ফ্রান্সের বিদেশী অঞ্চল)। গুয়াদলুপে মূলত খ্রিস্টানরা সংখ্যাগরিষ্ঠ, যারা মোট জনসংখ্যার ৯৬% (যার মধ্যে ৮০% ক্যাথলিক এবং ১৬% প্রোটেস্ট্যান্ট), গঠন করে। এর বাইরে ২.৫% নাস্তিক এবং ১.৯৫% অন্যান্য ধর্মের (ইসলাম, ইহুদি, হিন্দু, রাস্তাফারি, ম্যারোনাইট ইত্যাদি) অনুসারী।    ইতিহাস  ১৯৬৫ সালে গুয়াদলুপে ফরাসি উপনিবেশ স্থাপন শুরু হয় ১৬৩৫ এবং ১৬৭৪ সালে গুয়াদলুপ ফ্রান্সের অংশ হয়ে ওঠে। ফরাসি উপনিবেশ কায়েম হওয়ার পর স্থানীয় জনগণকে খ্রিস্টধর্মে দীক্ষিত করা হয় এবং তখন থেকে এটি মূলত খ্রিস্টান অধ্যুষিত অঞ্চল হয়ে ওঠে। একটি সূত্র মতে, ১৯৪০-এর দশকে অভিবাসীদের মাধ্যমে গুয়াদলুপে ইসলামের প্রসার শুরু হয়। এর বেশিরভাগ অভিবাসী মূলত ক্যারিবীয় অঞ্চলের অর্থনৈতিকভাবে দুর্বল দেশ থেকে কৃষি খাতে কাজ করার জন্য এসেছিল। ১৯৯০-এর দশকের গোড়ার দিকে গুয়াদলুপে একটি মসজিদ নির্মাণের প্রস্তাব করা হয়েছিল। কিন্তু বিশেষ কারণে মাঝপথে পরিকল্পনাটি স্থগিত করা হয়েছিল।    জনসংখ্যা  ২০০৯ সালের হিসাব অনুযায়ী, গুয়াদলুপে প্রায় ২০০০ জন মুসলিম ছিল, যা জনসংখ্যার প্রায় ০.৪%।    প্রতিষ্ঠান  গুয়াদেলুপে দুটি মুসলিম সংগঠন রয়েছে: গুয়াদলুপ মুসলিম অ্যাসোসিয়েশন, যা ২০১৫ সালে হাবিব এনডের নেতৃত্বে প্রতিষ্ঠিত হয়  এবং গুয়াদলুপ আহমদীয়া কমিউনিটি (জামায়াত-ই-আহমদীয়া গুয়াদেলুপ), যা ২০১৬ সালে ৫ জন আহমদিয়া মতাদর্শী সদস্যের অংশগ্রহণে প্রতিষ্ঠিত হয়েছিল। গুয়াদলুপে আহমদিয়া জামাতের প্রথম ধর্মপ্রচারক ছিলেন লুকমান আহমদ বাজওয়া। Luqman Bajwa. Quran Exhibition Guadeloupe. alhakam.org, 07.06.2019   মসজিদ  নব্বইয়ের দশকের গোড়ার দিকে এই অঞ্চলে প্রথম মসজিদ নির্মাণের প্রস্তাব উত্থাপন করা হয়েছিল এবং এর জন্য একটি প্রকল্পও তৈরি করা হয়েছিল। কিন্তু মাঝপথে কাজ বন্ধ করে দেওয়া হয়েছিল। এরপর মুসলিমরা সেখানে ৬০ বর্গমিটার আয়তনের একটি জায়গা ক্রয় করে এবং একটি ঘর নির্মাণ করে নামাজঘর (মসজিদ) হিসেবে ব্যবহার শুরু করে। গুয়াদলুপ মুসলিম অ্যাসোসিয়েশন কর্তৃক পরিচালিত এই মসজিদটি ৫০ জন মুসল্লির জন্য তৈরি করা হয়। তবে শুক্রবারে জুমার নামাজের জন্য আগত সকলের জন্য এটি উপযুক্ত নয় । ২০১৫ সালে প্রতিষ্ঠিত গুয়াদেলুপ মুসলিম অ্যাসোসিয়েশন গুয়াদলুপে একটি মসজিদ ভবন নির্মাণ শুরু করার লক্ষ স্থির করে। কিন্তু গুয়াদলুপের মুসলিম সম্প্রদায়ের আকার ছোট হওয়ায় মসজিদ নির্মাণের ক্ষেত্রে তারা গুরুতর আর্থিক সমস্যার সম্মুখীন হয়। বর্তমানে গুয়াদলুপে দুটি মসজিদ রয়েছে; একটি রায়জেটে, অপরটি গ্র্যান্ড-ক্যাম্পে। Muslim Guadalupe Sulap Apartemen Jadi Masjid. republika.co.id, 01.01.2018   আরো দেখুন    ফ্রান্সে ইসলাম   তথ্যসূত্র   বিষয়শ্রেণী:দেশ অনুযায়ী ইসলাম বিষয়শ্রেণী:দক্ষিণ আমেরিকায় ইসলাম বিষয়শ্রেণী:ফ্রান্সে ইসলাম
টুথ সোয়ালোটেল (বৈজ্ঞানিক নাম: Papilio noblei(de Nicéville, [1889])) এক প্রজাতির বড় আকারের প্রজাপতি, যার শরীর মূখ্যত কালচে এবং ডানা কালো বর্নের। ডানার মাঝে ছোট দাঁত এর মতো হলদেটে সাদা বর্নের ছোপ দেখা যায়, সেই জন্য এই প্রজাপতির সাধারন নাম টুথ সোয়ালোটেল। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।   আকার   টুথ সোয়ালোটেল এর প্রসারিত অবস্থায় ডানার আকার ১০০-১২০ মিলিমিটার দৈর্ঘ্যের হয়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৮৯-এ বর্ণিত প্রজাপতি
ভ্লাদিমির ইভগেনিয়েভিচ মোরোজভ (, ; জন্ম: ১ নভেম্বর ১৯৯২; ভ্লাদিমির মোরোজভ নামে সুপরিচিত) হলেন একজন সাবেক রুশ ফিগার স্কেটার। তিনি আন্তর্জাতিক প্রতিযোগিতার মঞ্চে ইভগেনিয়া তারাসোভার সাথে জুটি হিসেবে ফিগার স্কেটিংয়ের পেয়ার স্কেটিং বিভাগে রাশিয়ার প্রতিনিধি হিসেবে প্রতিদ্বন্দ্বিতা করতেন।  ১৯৯৮ সালে ফিগার স্কেটিংয়ে অভিষেক করা মোরোজভ রাশিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ২টি রৌপ্য পদক জয়লাভ করেছেন।  প্রারম্ভিক জীবন ভ্লাদিমির ইভগেনিয়েভিচ মোরোজভ ১৯৯২ সালের ১লা নভেম্বর তারিখে জার্মানির ব্রাডেনবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মোরোজভ রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ইভগেনিয়া তারাসোভার সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। মোরোজভ সর্বমোট ২৩৯.২৫ পয়েন্ট অর্জন করে রৌপ্য পদক জয়লাভ করেছিলেন। শর্ট প্রোগ্রামে ৮৪.২৫ পয়েন্ট স্কোর করে তারা দ্বিতীয় স্থান অধিকার করেছিলেন এবং ফ্রি স্কেটিংয়ে ১৫৫.০০ পয়েন্ট নিয়ে একই স্থানে রয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ পেয়ার স্কেটার বিষয়শ্রেণী:রুশ পুরুষ পেয়ার স্কেটার বিষয়শ্রেণী:রাশিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:ফিগার স্কেটিংয়ে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী রুশ বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২০১৮ শীতকালীন অলিম্পিকের পদক বিজয়ী বিষয়শ্রেণী:২০১৮ শীতকালীন অলিম্পিকের ফিগার স্কেটার বিষয়শ্রেণী:ক্রীড়া বিতর্ক বিষয়শ্রেণী:এফআইএসইউ বিশ্ববিদ্যালয় গেমস রৌপ্যপদক বিজয়ী রুশ বিষয়শ্রেণী:রুশ বংশোদ্ভূত জার্মান ব্যক্তি
thumb|ধার রাজ্যের মহারাজা হিস হাইনেস দ্বিতীয় উদজীরাও পারমার thumb|১৮৭৫ খ্রিস্টাব্দে নির্মিত রাজপ্রাসাদের শহরমুখী প্রবেশপথ ধার রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সিতে অবস্থিত রাজ্যগুলির মধ্যে এটি ছিল একটি তোপ সেলামী সম্মানপ্রাপ্ত আশ্রিত রাজ্য। ১৭৩০ খ্রিস্টাব্দের আশেপাশে এই রাজ্যটি মারাঠা সাম্রাজ্যের অন্যতম গুরুত্বপূর্ণ হয়ে ওঠে। ১৯৪১ খ্রিস্টাব্দের জনগণনা অনুসারে রাজ্যটি  ক্ষেত্রফল জুড়ে বিস্তৃত ছিল এবং এর মোট জনসংখ্যা ছিল ২,৫৩,২১০ জন। বর্তমান মধ্যপ্রদেশের ধার জেলায় অবস্থিত ধার শহরটি ছিল এই রাজ্যের রাজধানী এবং প্রশাসনিক সদর। তবে ১৯২৮ খ্রিস্টাব্দের পূর্বে বর্তমান মহারাষ্ট্রের মলথান অঞ্চলে এই রাজ্যের শাসকগণের রাজ নিবাস ছিল, ১৯৩২ খ্রিস্টাব্দের মধ্যে তা পরিবর্তিত হয়। ১৯৪৮ খ্রিস্টাব্দে এটি ভারতীয় অধিরাজ্যের মধ্য ভারতের অংশীভূত করা হয়।  ২১°৫৭' ও ২৩°১৫' উত্তর অক্ষাংশ এবং ৭৪°৩৭' ও ৭৫°৩৭' পূর্ব দ্রাঘিমার মধ্যে অবস্থিত ধার রাজ্যটির উত্তর দিকে ছিল রৎলাম এবং সৈলানা রাজ্য; পূর্ব দিকে ছিল গোয়ালিয়র এবং ইন্দোর রাজ্যদুটি; দক্ষিণ দিকে ছিল বড়ওয়ানি রাজ্য, এবং পশ্চিম দিকে ছিল ঝাবুয়া রাজ্য এবং গোয়ালিয়র ও ইন্দোর রাজ্যের অংশবিশেষ।  পূর্বতন এই রাজ্যটির রাজপরিবারের বর্তমান প্রধান হলেন শ্রী হেমেন্দ্র সিংহ রাও পাওয়ার।   ইতিহাস  ১৭২৯ খ্রিস্টাব্দে রাজা উদজীরাও পাওয়ার বর্তমান (ব্রিটিশ ভারতে অবস্থিত) ধার দেশীয় রাজ্যটির পত্তন ঘটান। বিশ্বাসযোগ্যতা এবং দক্ষতার কারণে এই মারাঠা সেনাধ্যক্ষ ছত্রপতি থেকে প্রাপ্ত উপহারস্বরূপ ওই রাজ্যটি পান এবং ধার রাজবংশের সূত্রপাত করেন।  তৃতীয় ইঙ্গ মারাঠা যুদ্ধের সময় এই রাজ্যটি নিজেও ঐতিহ্য হারিয়ে বিলুপ্ত হতে থাকে। পরে ১৮১৯ খ্রিস্টাব্দে দশই জানুয়ারি রাজ্যটির শাসক ব্রিটিশ কোম্পানির সাথে একটি সম্পূরক চুক্তি স্বাক্ষর করেন এবং ব্রিটিশ ইস্ট ইন্ডিয়া কোম্পানির অন্যতম বৃহৎ করদ রাজ্যে পরিণত হয়। করদ রাজ্য হওয়ার ফলে প্রত্যক্ষভাবে ব্রিটিশ শাসনের প্রভাব এই রাজ্যে লক্ষ্য করা যেত।   শাসকবর্গ  ধার দেশীয় রাজ্যের শাসকগণ ব্রিটিশদের থেকে বংশপরম্পরায় ১৫ তোপ সেলামী সম্মান অর্জন করেছিলেন।  Rajas সিংহাসনে আরোহণঅন্তিম রাজত্বকালনাম১৭২৮১৭৩২প্রথম উদজী রাজে পাওয়ার১৭৩২১৭৩৬প্রথম আনন্দ রাজে পাওয়ার১৭৩৬১৭৬১, ৬ জানুয়ারিপ্রথম যশবন্ত রাজে পাওয়ার১৭৬১, ৬ জানুয়ারি১৭৮২খাণ্ডে রাজে পাওয়ার১৭৮২১৮০৭, ১০ জুনদ্বিতীয় আনন্দ রাজে পাওয়ার১৮০৭, ডিসেম্বর১৮১০প্রথম রামচন্দ্র রাজে পাওয়ার১৮০৭, ডিসেম্বর১৮১০ময়না বাঈ (স্ত্রী) (রাজপ্রতিনিধি)১৮১০১৮৩৩, অক্টোবরদ্বিতীয় রামচন্দ্র রাজে পাওয়ার১৮৩৪, ২১ এপ্রিল১৮৫৭, ২৩ মেদ্বিতীয় যশবন্ত রাজে পাওয়ার১৮৫৭, ২৩ মে১৮৫৮, ১৯ জানুয়ারিতৃতীয় আনন্দ রাজে পাওয়ার (প্রথমবার)১৮৫৮, ১৯ জানুয়ারি১৮৬০, ১ মে রাজ্য লুপ্তি১৮৬০, ১ মে১৮৯৮, ২৯ জুলাইতৃতীয় আনন্দ রাজে পাওয়ার (দ্বিতীয়বার)১৮৯৮, ২৯ জুলাই১৯২৬দ্বিতীয় উদজী রাজে পাওয়ার "বাবা সাহেব"১৯২৬১৯৮৬চতুর্থ আনন্দ রাজে পাওয়ার১৯২৬১৯৩১লক্ষ্মীবাঈ সাহেবা (স্ত্রী) (রাজপ্রতিনিধি)  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৭৩০-এ ভারতে প্রতিষ্ঠিত বিষয়শ্রেণী:ধার জেলা বিষয়শ্রেণী:দক্ষিণ এশিয়ার প্রাক্তন রাষ্ট্র বিষয়শ্রেণী:১৯৪৭-এ ভারতে বিলুপ্ত